CELEX: 32016R2074
Language: sk
Date: 2016-11-25 00:00:00
Title: Vykonávacie nariadenie Komisie (EÚ) 2016/2074 z 25. novembra 2016, ktorým sa mení nariadenie (EÚ) č. 37/2010, pokiaľ ide o látku aluminium salicylát základný (Text s významom pre EHP )

26.11.2016   
            
            
               SK
            
            
               Úradný vestník Európskej únie
            
            
               L 320/29
            
         VYKONÁVACIE NARIADENIE KOMISIE (EÚ) 2016/2074
   z 25. novembra 2016,
   ktorým sa mení nariadenie (EÚ) č. 37/2010, pokiaľ ide o látku aluminium salicylát základný
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:
   
               (1)
            
            
               V článku 17 nariadenia (ES) č. 470/2009 sa vyžaduje, aby sa nariadením určil maximálny limit rezíduí (ďalej len „MRL“) farmakologicky účinných látok určených na použitie vo veterinárnych liekoch pre zvieratá určené na výrobu potravín alebo v biocídnych výrobkoch používaných pri chove zvierat v Únii.
            
         
               (2)
            
            
               V tabuľke 1 prílohy k nariadeniu Komisie (EÚ) č. 37/2010 (2) sú uvedené farmakologicky účinné látky a ich klasifikácia z hľadiska MRL v potravinách živočíšneho pôvodu.
            
         
               (3)
            
            
               Aluminium salicylát základný je už v tejto tabuľke uvedený ako látka, ktorá je povolená na lokálne použitie v prípade všetkých druhov zvierat určených na produkciu potravín s výnimkou hovädzieho dobytka, kôz, koňovitých, králikov a rýb. Aluminium salicylát základný je takisto povolenou látkou v prípade hovädzieho dobytka, kôz, koňovitých a králikov podľa predbežného MRL stanoveného pre túto látku, ktorého platnosť sa skončí 31. decembra 2016.
            
         
               (4)
            
            
               Európskej agentúre pre lieky (ďalej len „EMA“) bola predložená žiadosť o úpravu existujúceho zápisu pre aluminium salicylát základný s cieľom odstrániť dočasný status MRL v prípade hovädzieho dobytka, kôz, koňovitých a králikov.
            
         
               (5)
            
            
               EMA na základe stanoviska Výboru pre lieky na veterinárne použitie odporučila odstrániť dočasný status MRL pre aluminium salicylát základný v prípade hovädzieho dobytka, kôz, koňovitých a králikov.
            
         
               (6)
            
            
               Nariadenie (EÚ) č. 37/2010 by sa preto malo zodpovedajúcim spôsobom zmeniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 25. januára 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. novembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 152, 16.6.2009, s. 11.
   
      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).
   
      PRÍLOHA
      V tabuľke I prílohy k nariadeniu (EÚ) č. 37/2010 sa zápis týkajúci sa látky „aluminium salicylát základný“ nahrádza takto:
      
         
                     Farmakologicky účinná látka
                  
                  
                     Markerové rezíduá
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
                  
                     Iné ustanovenia [podľa článku 14 ods. 7 nariadenia (ES) č. 470/2009]
                  
                  
                     Terapeutická klasifikácia
                  
               
                     „Aluminium salicylát základný
                  
                  
                     kyselina salicylová
                  
                  
                     hovädzí dobytok,
                     kozy,
                     koňovité,
                     králiky
                  
                  
                     200 μg/kg
                     500 μg/kg
                     1 500  μg/kg
                     1 500  μg/kg
                  
                  
                     svalovina
                     tuk
                     pečeň
                     obličky
                  
                  
                     ŽIADNE
                  
                  
                     Antidiaroiká a črevné antiinfektíva“
                  
               
                     hovädzí dobytok,
                     kozy,
                     koňovité
                  
                  
                     9 μg/kg
                  
                  
                     mlieko
                  
               
                      
                  
                  
                     NEUPLATŇUJE SA
                  
                  
                     všetky druhy potravinových zvierat s výnimkou hovädzieho dobytka, kôz, koňovitých, králikov a rýb
                  
                  
                     Nevyžadujú sa MRL
                  
                  
                     NEUPLATŇUJE SA
                  
                  
                     Len na lokálne použitie.